kardosdrur/scandi-wiki huggingface dataset:
Yaphet Kotto

Yaphet Frederick Kotto (15. november 1939, død 15. marts 2021) var en amerikansk skuespiller, kendt fra en række film og tv-serier. Han havde blandt andet en af hovedrollerne i tv-serien Homicide: Life on The Street (1993–1999), og blandt hans mest kendte film var Alien (1979), Sidste chance (1987) og Midnight Run (1988), ligesom han spillede hovedskurken Dr. Kananga/Mr. Big i James Bond-filmen Live and Let Die (1973).

Referencer

Eksterne henvisninger 

 

Skuespillere fra New York
Amerikanere i 1900-tallet
Amerikanere i 2000-tallet
Euskal Herria Bildu

Euskal Herria Bildu (EHB) er en baskisk venstrenationalistisk koalition som blev grundlagt i 2012 af blandt andet Eusko Alkartasuna, Aralar, Alternatiba, Sortu og andre forskellige fritstående organisationer og personer, deriblandt tidligere medlemmer af Batasuna. EHB er med sine 21 medlemmer det næst største parti i Baskerlandets parlament siden valget 2012.

Partiet blev oprindeligt grundlagt den 3. april 2011 under navnet "Bildu", relancerede sig selv den 10. juni 2012, hvorefter partiet fik sit nuværende navn.

Pladser i det spanske parlament

Referencer 

Etableret i 2011
Etableret i 2012
Politiske partier i Spanien
Rambam (tidsskrift)

Rambam et dansk fagvidenskabeligt tidsskrift der omhandler dansk-jødisk historie.
Det er opkaldt efter Maimonides.
Det tidligste nummer er fra 1992. Seneste nummer er fra 2019.
Ansvarshavende redaktør er Allan Falk.
Digitaliserede artikler er tilgængelig fra tidsskrift.dk.

Katrine Hassenkam Zoref, Margit Warburg og Bent Blüdnikow har været blandt de flittige bidragyderne til tidsskriftet, 
mens Erik Høgh-Sørensen har stået for et par anmeldelser.

Blandt emnerne der har været behandlet i Rambam er Theresienstadt og skuespillet Indenfor murene.

Rambam har niveau 1 på Den bibliometriske forskningsindikator (BFI).

Henvisninger 

Tidsskrifter fra Danmark
Etableret i 1992
Rabén & Sjögren

Rabén & Sjögren er et svensk forlag. Det er et af Sveriges førende forlag indenfor børne- og ungdomslitteratur. Forlaget blev stiftet i 1942 af Hans Rabén og Carl-Olof Sjögren. Siden 1998 har forlaget været en del af Norstedts Förlagsgrupp AB.

Forlaget udgiver blandt andet Brødrene Løvehjerte og andre bøger af Astrid Lindgren på svensk. Samarbejdet med den senere berømte forfatter startede allerede med udgivelsen af Lindgrens debutbog Britt-Mari lättar sitt hjärta i 1944.

Kilder 

Forlag fra Sverige
Etableret i 1942
Mahmood

Alessandro Mahmoud (født 12. September 1992 i Milan), professionelt kendt som Mahmood, er en Italiensk sanger og sangskriver, der repræsenterede Italien ved Eurovision Song Contest 2019 i Tel Aviv, Israel med sangen "Soldi". og fik andenpladsen med 472 point, 219 point fra juryerne og 253 point fra seerne. i 2022 repræsenteret han Italien igen i Eurovision Song Contest 2022 denne gang som værtsland i byen Torino sammen med Blanco med sangen "brividi" og de endte på en 6. plads i finalen.

Referencer

Eksterne henvisninger 
 

Italiens Eurovision Song Contest-deltagere
Deltagere ved Eurovision Song Contest 2019
Deltagere ved Eurovision Song Contest 2022
Sangere fra Italien
Michael Rice

Michael Rice (født 25. Oktober 1997 i Hartlepool), er en Britisk sanger, der repræsenterede Storbritannien ved Eurovision Song Contest 2019 i Tel Aviv, Israel med sangen "Bigger Than Us". og fik Sidstepladsen med 11 point, 8 point fra juryerne og 3 point fra seerne.

Referencer 

Storbritanniens Eurovision Song Contest-deltagere
Deltagere ved Eurovision Song Contest 2019
Sangere fra Storbritannien
Grand Canal (Irland)

Grand Canal () er den sydligste af de to kanal, er der forbinder Dublin i det østlige Irland med floden Shannon i vest via Tullamore og et antal landsbyer og byer, omslutter de to kanaler næsten hele Dublins bykerne. Søsterkanalen i Northside af Dublin er Royal Canal.

Kanalen er 132 km lang, og der er 43 sluser undervejs. Etableringen af kanalen startede i 1756, og den var færdig i 1804. Den sidste fragtpram med last sejlede på kanalen i 1960.

Referencer

Eksterne henvisninger 

Floder i Irland
Dublin
Slaget ved Sandwich (1460)

Slaget ved Sandwich var en flådetræfning ud for byen Sandwich den 15. januar 1460 under Rosekrigene. I den besejrede Sir John Dynham og jarlen af Warwick, kaptajn i Calais, på Huset Yorks side en flåde på Huset Lancasters side og erobrede flere af dens skibe. Kun få beretninger og detaljer om slaget er bevaret.

Slag 
Edvard, jarl af March og Richard, jarl af Salisbury, var flygtet til den engelske højborg Calais efter deres nederlag i Slaget ved Ludford Bridge.

Sendt forud af Warwick, fandt Sir John Dynham kongens flåde liggende ved Sandwich. Efter at være ankommet ved daggry lancerede Dynham et angreb, mens kongens officerer stadig lå i deres seng. Hans succes var så overvældende, at han "erobrede de vigtigste skibe i Kongens flåde... veludstyret med proviant og artilleri".

Efterspil 
Med overherredømmet over Den Engelske Kanal sikret efter dette slag landede en lille York-hær fra Calais på omkring to tusind mand i Kent  før March og Warwick. Så smart byen Sandwich selv var blevet sikret af hans styrker i juni 1460, landede Warwick dér sammen med March og Salisbury den 26. juni 1460. Efter at have ryddet kanalen for franske pirater (som havde været i stand til at angribe byen takket være det kaos i England, som borgerkrigen havde forårsaget) og efter at have gjort Kents kyst sikker, blev Warwick modtaget i Kent som en helt.

Warwicks hær voksede hurtigt i antal, da den fik tilslutning af mange nye rekrutter, og blev stort set godt støttet på sin vej gennem Canterbury og sandsynligvis Wickhambreaux. De York-hærførerne var forblevet populære i Kent, og de officerer, der var ansvarlige for at beskytte amtet mod dem, sluttede sig endda til oprørerne. Den voksende hær marcherede derefter mod London, hvor den ankom den 2. juli for at blive hilst velkommen af William Hulin, Lord Mayor of London og Thomas Bourchier, ærkebiskop af Canterbury. York-hæren marcherede derefter mod Northampton for at møde Henrik 6. og hans Lancaster-hær, og de to styrker mødtes i Slaget ved Northampton den 10. juli.

Kilder og referencer 
 

Slag under Rosekrigene
Begivenheder i 1460
Suzanne Elisabeth Adeler

Susanne Elisabeth Adeler (født 13. november 1663, død 3. marts 1685) var en dansk-norsk adelskvinde, gift Giedde.

Suzanne Elisabeth blev døbt i den gamle lutherske kirke (Lutherse Kerk) i Amsterdam som datter af søofficer Cort Adeler og hans hollandske hustru Anna Pelt. I 1682 giftede hun sig med søofficer, senere stiftsamtmand i Odense, Frederik Eiler Giedde til Hindema og Nordskov (1641–1717). Deres datter Sophie Amalie (1685–1748) giftede sig i 1703 med overjægermester Ulrik Frederik baron Schack (1681–1742).

Suzanne Elisabeth Giedde døde 3. marts 1685. Enkemanden giftede sig senere med Sophie Amalie von Løwenhielm (1671–1698), datter af generalløjtnant Johan Schrøder von Løwenhielm (1627-1699) og tredje gang med overhofmesterinde hos dronning Louise, Abel Cathrine Buchwald (d. 1716).

Kilder

Eksterne henvisninger 

Suzanne Elisabeth
Danskere i 1600-tallet
Anna Pelt

Anna Pelt (født 3. januar 1640, død 27. januar 1692) var en hollandskfødt kvinde og godsbestyrer, admiral Cort Adelers anden kone. 

Hun var datter af købmand Aernout Pelt og Susanna van Gansepoel, begge tilhørende solide handelsborgerskabsfamilier i Amsterdam. Den 25. juli 1662 blev hun i Amsterdam gift med den norskfødte søofficer Cort Adeler som var vendt tilbage til de forenede Nederlandene  efter tolv års tjeneste i den venetianske flåde. Annas far var død i 1651, men hendes mor deltog i bryllupsfesten som også huset mange fremtrædende mænd, deriblandt en del medlemmer af de nederlandske herrestater. 

I 1660-årene bosatte parret sig på Christianshavn ved København. Anna Pelt blev enke da Cort Adeler døde den 5. november 1675. Han havde tidligere solgt sit gods til broderen Niels Adeler, men Anna fik købt det tilbage efter ægtemandens død. Fra Christianshavn overvågede hun som enke bestyrelsen af Gjemsøgodset i Bratsberg i Norge. Den daglige ledelse var dog overlat til en fuldmægtig og hans ansatte.

Børn 
 Susanne Elisabeth (1663–1685), gift med søofficer Frederik Eiler Giedde (1641–1717)
 Sophia Amalie, gift med officer og senere rigsgreve, Adam Frederik Trampe (1650–1704)
 Frederikke Amalie (1667–1712), gift med oversekretær Bolle Luxdorph (1643–1698)
 Frederik Christian Adeler (1668–1726), gehejmeråd, gift med Henriette Magrethe von Lente (1676–1703)

Kilder

Eksterne henvisninger 

Slægten Adeler
Danskere i 1600-tallet
Godsejere fra Danmark
Karsten Bjarnholt

Karsten Bjarnholt (født 11. oktober 1944 på Frederiksberg) er en dansk digter.

Bjarnholt er uddannet fra lærerseminariet i 60'erne og fra Forfatterskolen under Poul Borum.

Debuterede i Hvedekorn i 1966 og med sin første egen digtsamling Albert og Victoria i 1970 på forlaget Arena. Bjarnholt var formand for lyrikerne i Dansk Forfatterforening fra 2010 - 2014.

Parallelt med sin forfatterkarriere har Karsten Bjarnholt desuden arbejdet som observationskoloniforstander i Fredensborg fra 1984 frem til 2000 og herefter som konsulent i skoleforvaltning indtil 2012. 

I 2020 modtog Bjarnholt Skulderklaplegatet.

Bibliografi 
 Verden har fået et dårligt ry, 2020
 I min alder ligner skyerne en forklaring, 2017
 Hr Bigandt, 2015
 Bad, fuld kost og mikrofon, 2014
 Døgnfluer på deltid, 2011
 Mit mørke, 2009
 Jeg limer min kinesiske vase, 2009
 Himmel og hav, 1980
Det er næsten løgn, 1980, Borgen
En samler vil altid længes, 1978, Jorinde & Joringel
 Nye slagord, 1976
Imperiet venter, 1972, Jorinde & Joringel
 Albert og Victoria, 1970, Arena

Referencer 

Personer fra København
Digtere fra Danmark
Dansksprogede forfattere fra Danmark
Mandlige forfattere i det 21. århundrede
Frank Worthington

Frank Stewart Worthington (født 23. november 1948, død 22. marts 2021) var en engelsk fodboldspiller, der spillede for en lang række klubber i sin 26 år lange karriere, flest kampe for Huddersfield Town og Leicester City. Han fik otte landskampe for  i 1974. 

Worthington var angriber og blev af en af sine trænere betegnet som "arbejderens George Best."

Referencer

Eksterne henvisninger 
 

Fodboldspillere fra England
Fodboldspillere fra Huddersfield Town F.C.
Fodboldspillere fra Leicester City F.C.
Fodboldspillere fra Leeds United F.C.
Fodboldspillere fra Bolton Wanderers F.C.
Fodboldspillere fra Birmingham City F.C.
Fodboldspillere fra Mjällby AIF
Fodboldspillere fra Sunderland A.F.C.
Fodboldspillere fra Southampton F.C.
Fodboldspillere fra Brighton & Hove Albion F.C.
Fodboldspillere fra Tranmere Rovers F.C.
Fodboldspillere fra Preston North End F.C.
Fodboldspillere fra Stockport County F.C.
Katrine Koch

Katrine Koch Jacobsen (født 24. juni 1999) er en dansk atlet og dansk rekordholder i hammerkast. Katrine startede, ligesom den forrige rekordholder Celina Julin, karrieren i Herlev Atletik men stiller nu op for Sparta Atletik.

Katrine Koch har tidligere dyrket hækkeløb og mangekamp, inden hun i 2017 satsede mere målrettet på hammekast. I slutningen af marts 2021 forbedrede hun Celina Julins danske rekord med fem centimeter, så den herefter lød på 64,68 m. Frem til september 2021 forbedrede hun rekorden yderligere 8 gange, senest 18. september 2021 hvor hun kastede 71,09 m ved et stævne i Kenya. Hun satte sin tiende danske rekord 8. juni 2022, da hun sendte hammeren ud på 74,22 m, hvilket også sikrede hende kvalifikation til VM samme år.

Referencer

Eksterne henvisninger 
 Statletik.dk – Profil

Atleter fra Herlev Atletik
Atleter fra Sparta Atletik
Hammerkastere fra Danmark
Theodotes af Byzans

Theodotos af Byzans (også kendt som Theodotos Garveren) var en kristen teolog fra Byzans i anden halvdel af 2. århundrede e.Kr.

Han sluttet sig til monarkianismen, nærmere bestemt den såkaldte "dynamiske monarkianisme" eller "adoptionismen", som hævdede, at Jesus Kristus var født som et almindeligt menneske, og at han blev adopteret af Gud ved dåben og først da fik guddommelig kraft.

Monarkianismen blev erklæret kættersk af pave Viktor I, og Theodotos blev ekskommuniseret af samme pave. Han fortsatte at lede en lille kirke i Byzans. Han fik udnævnt en egen pave, Natalius. Natalius trak sig efter kort tid, og efter at angiveligt have haft visioner, hvor han blev fortalt at han skulle underkaste sig paven, bad han om tilgivelse fra pave Zefyrinus og blev taget til nåde af kirken igen. Hvad, som skete med Theodotos i den forbindelse, er uklart.

Noter

Litteratur 
 Lampe P, Johnson MD. Steinhauser M. (trans.) From Paul to Valentinus: Christians at Rome in the First Two Centuries Published by Fortress Press, 2003 Chapter 33: The Theodotians p. 344-9  

Personer i oldkirken
Teologer
Personer fra Istanbul
Velling Mærsk

Velling Mærsk er et område på østbredden af Ringkøbing Fjord og vest for Lem.
Området består flade marker.

Vindmølleparker i området har givet det betegnelsen "vindindustriens svar på Silicon Valley" og området er udpeget som testcenter for vindmøller på over 150 meter..

Henvisninger 

Lokaliteter i Ringkøbing-Skjern Kommune
Otto Steenholdt

Otto Japhet Sivert David Steenholdt (født 27. september 1936 i Aasiaat, død 20. oktober 2016 i Klarup) var en grønlandsk politiker lærer og forfatter, der sad i folketinget for Atassut fra 1977-1998.

Referencer

Eksterne henvisninger 
 
 

Politikere fra Atassut
Tidligere folketingsmedlemmer fra Grønland
Riddere af 1. grad af Dannebrog
Drabant (sejlbåd)

Drabant er en type af sejlbåde, som er blevet konstrueret af Gert Gerlach i Hundested/Lynæs.

 1968: Drabant 22 - 225 bygget
 1970: Polaris Drabant 26 – 320 bygget
 1972: Drabant 24 – 165 bygget
 1974: Drabant 33 – 45 bygget
 1978: Drabant 21 - 10 bygget (Drabant 22-skrog, men med negativ hæk - og med flushdæk)
 1978: Drabant 30 - cirka 40 bygget
 1980: Drabant 27 – 95 bygget
 1983: Drabant 38 – 55 bygget (2008: Yderligere 2 bygget med udgangspunkt i oprindelig form)
 1989: Drabant 330 – cirka 15 bygget

Referencer 

Sejlbåde
Royal Canal

Royal Canal () er en kanal i det østlige Irland. Den blev oprindeligt bygget til at transportere gods og personer fra Dublin til Longford. Det er en af de to kanaler, der går fra Dublin til floden Shannon, og den blev etableret i direkte konkurrence med Grand Canal fra 1790 til 1871. Den blev brugt sidste gang til godstransport i 1961 og forfaldt herefter. Den er siden blevet restaureret så man fortsat kan sejle på den, og ruten frem til Shannon blev genåbnet den 1. oktober 2010, mens det sidste stykke af kanalen frem til Longford stadig er lukket.

Kanalen er 145 km lang og der er 46 sluse langs dens forløb.

Referencer

Eksterne henvisninger 

Floder i Irland
Dublin
Soldi

"Soldi" er en sang fremført af italienske Mahmood, som deltog i Eurovision Song Contest 2019. Sangen opnåede en 2. plads.

Kilder

Eksterne henvisninger 

Singler fra 2019
Sange fra Eurovision Song Contest 2019
Eurovision Song Contest-sange fra Italien
Bigger Than Us

"Bigger Than Us" er en sang fremført af Michael Rice som deltog i Eurovision Song Contest 2019. Sangen opnåede en 26. plads.

Eksterne kilder og henvisninger

Singler fra 2019
Sange fra Eurovision Song Contest 2019
Eurovision Song Contest-sange fra Storbritannien
Miki Núñez

Miguel "Miki" Núñez Pozo (født 6. januar 1996 i Terrassa) er en spansk sanger, der repræsenterede Spanien ved Eurovision Song Contest 2019 i Tel Aviv, Israel med sangen "La Venda". og fik en 22. plads med 54 point, 1 point fra juryerne og 53 point fra seerne.

Referencer 

Spaniens Eurovision Song Contest-deltagere
Deltagere ved Eurovision Song Contest 2019
Sangere fra Spanien
Musikere fra Música Global
La venda

"La venda" er en sang fremført af Miki som deltog i Eurovision Song Contest 2019. Sangen opnåede en 22. plads.

Eksterne kilder og henvisninger

Singler fra 2019
Sange fra Eurovision Song Contest 2019
Eurovision Song Contest-sange fra Spanien
Johanne Dinesen

Johanne Dinesen (1882-1930) (født Laura Johanne Winter) var en dansk teaterskuespillerinde og tidlig filmskuespillerinde.  Hun medvirkede bl.a. i filmene "Den Døde Rotte" (1910) og "Det Gamle Købmandshus" (1912).

Hun var gift (1909) med filminstruktøren, sangeren og skuespilleren Robert Dinesen.

Kilder og henvisninger

Eksterne henvisninger 
 

Skuespillere fra Danmark
Edmund Grey, 1. jarl af Kent

Edmund Grey, 1. jarl af Kent (26. oktober 141622. maj 1490), var en engelsk administrator, adelsmand og stormand. Han var søn af Sir John Grey, KG og Constance Holland. Hans hovedbolig var i Wrest nær Silsoe, Bedfordshire.

Herkomst 
Gennem Constance Holland var han oldebarn af Johan af Gent, 1. hertug af Lancaster, den tredje søn af kong Edvard 3. af England, og hans første hustru, og dermed grandnevø til kong Henrik 4. af England og Filippa af Lancaster.

Grey efterfulgte sin bedstefar Reginald Grey, 3. baron Grey de Ruthyn i 1440.

Han giftede sig med Lady Katherine Percy, som også var oldebarn af Johan of Gent og hans elskerinde (og senere tredje hustru) Katherine Swynford, og også en efterkommer af kong Edvard 3. af England gennem hans anden søn, Lionel af Antwerpen, 1. hertug af Clarence.

Ridderskab 
Edmund Grey blev slået til ridder efter tjeneste i Aquitanien i oktober 1440. Han deltog i det kongelige råd mellem 1456 og 1458. Som aktiv militært i Rosekrigene spillede han især en afgørende rolle i Slaget ved Northampton ved at skifte sin troskab fra Huset Lancaster til Huset York. For denne handling blev han belønnet af Edvard 4. med en gave i form af herregården Ampthill, hvis ejerskab var endt i en strid mellem Grey, Ralph Lord Cromwell og Henry Holland, hertug af Exeter.

Englands skatmester 
Edmund Greys udnævnelse som Lord High Treasurer af England blev vedtaget i Westminster den 24. juni 1463, men Walter Blount efterfulgte ham i november 1464. Edmund holdt også andre højtstående embeder under Edvard 4. og Richard 3.

Earldom 
Han blev ophøjet til jarl af Kent den 30. maj 1465, kort efter indgåelse af ægteskab mellem hans ældste søn, Anthony, med kongens svigerinde, Joan Woodville (hun er undertiden kendt som Eleanor Woodville). Han var blev derefter udnævnt til øverste dommer i amtet Meryonnyth, Nordwales og konstabel for Harlech. Efter deres første søns død blev den anden søn, George, hans arving og til sidst George Grey, 2. jarl af Kent.

Afkom 
Hans børn med Katherine Percy omfattede:

 Anthony Grey (døde mens hans far levede), giftede sig med Eleanor Woodville, søster til Elizabeth Woodville. Der var ingen børn
 George Grey, 2. jarl af Kent, giftede sig med Anne Woodville og derefter Katherine Herbert, datter af William Herbert, 1. jarl af Pembroke
 Elizabeth Grey, gift med Sir Robert Greystoke
 Anne Grey, giftede sig med John Grey, 8. baron Grey af Wilton

Referencer

Litteratur 

 "Grey, Edmund". Dictionary of National Biography. London: Smith, Elder & Co. 1885–1900.

Personer fra Tudortiden
Salento

Salento (Salentu i Salentino-dialekten, Σαλέντο i Salentino Griko-dialekten) er en geografisk og historisk region i den sydlige ende af den administrative region Apulien i det sydlige Italien. Det er en sub-halvø af italienske halvø, nogle gange beskrevet som "hælen" i den italienske "støvle". Den omfatter hele det administrative område i provinsen Lecce, en stor del af provinsen Brindisi og en del af Taranto .

Halvøen er også kendt som Terra d'Otranto og tidligere Sallentina. I oldtiden blev det også kaldt Calabrien eller Messapia.

Historie 
Messapia (fra græsk Μεσσαπία ) var det antikke navn på en region i Italien svarende stort set til moderne Salento. Den blev i klassisk tid hovedsageligt beboet af Messapii.

Geografi 

Salento-halvøen består af kalksten, der adskiller Tarantobugten mod vest fra Otrantostrædet mod øst med Adriaterhavet mod nord og Det Joniske Hav mod syd. Den er også kendt som "halvøen salentina"; fra et geomorfologisk synspunkt omfatter den landegrænserne mellem Det Joniske Hav og Adriaterhavet til "Messapic-tærsklen", en depression, der løber langs linjen Taranto - Ostuni og adskiller den fra Murge.

Den grænser til:
 Taranto, i provinsen Taranto
 Pilone, i området Ostuni, i provinsen Brindisi
 Santa Maria di Leuca, i provinsen Lecce .

Transport 
De nærmeste internationale lufthavne er Brindisi og Bari (sidstnævnte er uden for Salento, men ikke langt).

En 2-sporet motorvej forbinder Salento med Bari. Hovedbanen slutter ved Lecce . Andre steder betjenes af regionale jernbaner.

Fritidshavne er de af: Taranto, Brindisi, Campomarino di Maruggios turist- og fritidsbådehavn, Gallipoli, Santa Maria di Leuca og Otranto.

Kysttårne 
Kysttårnene i Salento er kystvagttårne, da halvøens kyst længe var udsat for angreb fra Saracenere . De første tårne er muligvis bygget af normannere . De resterende historiske tårne er hovedsageligt fra det 15. og 16. århundrede. Mange er nu i ruiner.

Kilder og henvisninger 

 

Adriaterhavet
Italiens geografi
Halvøer i Europa
Drew

Drew kan referere til:


Steder 
 Drew County, Arkansas

Uddannelsessteder 
 Drew University - Madison, New Jersey

Andet 
 Drew (navn) - et fornavn og efternavn
 23452 Drew - en asteroide
 USS Drew (APA-162) - et WW II skib
Drew (navn)

Drew er både et efternavn og et fornavn. En søn af Karl den Store havde dette navn, og det blev populært i Frankrig som Dreus og Drues. En anden kilde var county of Dreux, også i Frankrig, regeret af Dreux-greverne fra 12. århundrede og frem. 

Navnet blev introduceret i England af Normannerne i 1066, og blev først fundet der i Domesday Book. En anden navneafledning er fra det irske Ó Draoi, som bogstaveligt betyder "Efterkommer af druiderne". Som et drengefornavn, er det en forkortet version af Andrew.

Fornavn

Kvinder 
 Drew Barrymore (født 1975), amerikansk skuespiller
 Drew Sycamore (født 1990), sanger

Mænd 
 Justin Drew Bieber (født 1994), Canadisk singer-songwriter
 Drew Brees (født 1979), amerikansk NFL quarterback
 Drew Fuller (født 1983), amerikansk skuespiller
 Drew Goddard (født 1975), amerikansk film og tv screenwriter, instruktør og producer
 Drew Seeley (født 1982), Canadisk-amerikansk skuespiller, sanger og danser
 Drew Taggart (født 1989), amerikansk sangskriver og vokal i The Chainsmokers

Efternavn 
 Kenny Drew Sr. (1928–1993), amerikansk musiker
 Ronnie Drew (1934–2008), irisk folkesanger og musiker

Figurer 
 Dr. Drakken, rigtige navn Drew Lipsky
 Drew Pickles, i tegnefilmen Rugrats

Kilder 

Pigenavne
Drengenavne
Kønsneutrale navne
Deb Haaland

Debra (Deb) Anne Haaland, født 2. december 1960 i Winslow, Arizona, er en amerikansk advokat og politiker fra New Mexico. Hun blev udnævnt til amerikansk indenrigsminister den 16. marts 2021 med ansvar for forvaltning og beskyttelse af føderalt ejet jord.

Haaland blev valgt til repræsentant i Repræsentanternes Hus den 6. november 2018 med 59% af stemmerne og genvalgt i 2020 med 58% i New Mexico's 1. valgkreds. Hun var en af de første to kvindelige repræsentanter for de oprindelige folk i Repræsentanternes Hus. Den kommende præsident Joe Biden nominerede hende til indenrigsminister i december 2020, hvilket Senatet bekræftede den 16. marts det kommende år. Udnævnelsen blev historisk, fordi hun er den første fra USA's oprindelige folk nogensinde, der blev udnævnt til leder af et ministerium.

Baggrund 
Haaland har rødder i Laguna Pueblo på sin mors side, mens hendes far var en amerikaner af norsk herkomst.

Haaland har en juridisk grad fra University of New Mexico. I sin hjemstat er Haaland bedst kendt som den tidligere leder af Det Demokratiske Parti i New Mexico og for hendes engagement i oprindelige folks rettigheder, for miljøbeskyttelse, for at investere i vedvarende energi og for Medicare til alle.

Referencer

Eksterne henvisninger 
 Secretary Deb Haaland på Indenrigsministeriets hjemmeside

Personer fra New Mexico
Medlemmer af Repræsentanternes Hus i USA
Strategic Defense Initiative

Strategic Defense Initiative også kaldet SDI eller mere populært stjernekrigsprojektet var et amerikansk missil-forsvarsprogram, grundlagt i 1984 af daværende præsident Ronald Reagan. Ideen var at der skulle bruges satellitter og andre højteknologiske våben som et samlet atomforsvar. Dette blev indført fordi Ronald Reagan vidste at Sovjetunionen var mange år bagud med computerteknologi. Hans ideologi var derfor at Sovjetunionen enten kunne overgive sig eller brække ryggen i forsøget på at følge med.

Kilder og henvisninger 

USA's militær